Diari Oficial de la Generalitat Valenciana


Sumari del DOGV 3749, del 15-05-2000 (2000/3439)

Informació pública de l'alternativa tècnica de programa d'actuació integrada per al desenvolupament de la unitat d'execució P-16 del SUB/P del Pla General d'Ordenació Urbana d'Alcalá de Xivert.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3439


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament de la unitat d'execució P-16 del SUB/P del Pla General d'Ordenació Urbana d'Alcalá de Xivert. [2000/F3439]
  
L'Alcaldia d'aquest ajuntament, en data 14 d'abril de 2000, i a la vista de l'alternativa de programa d'actuació integrada presentada pel senyor José Luis Montero, en representació de la mercantil Mon Playa, SA, i de conformitat amb el que s'estableix en l'article 46 de la Llei Reguladora de l'Activitat Urbanística, resol:
  
Primer
  
Sotmetre a informació pública l'alternativa tècnica de programa d'actuació integrada, acompanyada d'avantprojecte d'urbanització i pla parcial de millora, corresponent a la unitat d'execució definida en el Pla General d'Ordenació Urbana d'Alcalà de Xivert com a unitat d'execució número P-16 d'Alcossebre, que és objecte de redelimitació.
  
La informació pública s'anunciarà per mitjà d'edictes publicats en un diari d'informació general editat a la Comunitat Valenciana i en el Diari Oficial de la Generalitat Valenciana, i s'adverteix de la possibilitat de formular al·legacions y/o alternatives tècniques, durant un termini de 20 dies hàbils comptats des de la publicació de l'anunci en el Diari Oficial de la Generalitat Valenciana. Així mateix, queda prorrogat el termini de 20 dies addicionals si durant els 10 primers dies d'informació pública es presentara un compromís d'alternativa tècnica substancialment distinta a la inicial, amb prestació de caució reglamentària, tot això de conformitat amb el que s'estableix en l'article 46.3 de la Llei Reguladora de l'Activitat Urbanística.
  
Durant el procediment podran ser objecte de pública consulta a l'ajuntament les al·legacions i alternatives tècniques que es vagen presentant davant d'aquest.
  
Les proposicions juridicoeconòmiques es presentaran durant els cinc dies següents al venciment del termini anterior i l'acte d'obertura de pliques es realitzarà en la següent data hàbil a la conclusió del termini per a presentar-les.
  
Totes les actuacions podran ser objecte de consulta i al·legació pels interessats durant els 10 dies següents.
  
Segon
  
Remetre avís amb el contingut d'aquest resolució al domicili fiscal dels qui consten en el cadastre com a titulars de drets de l'actuació proposada.
  
Tercer
  
D'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci se cita els propietaris afectats que puguen resultar desconeguts o se n'ignore el lloc de la notificació, perquè durant el termini assenyalat puguen formular les al·legacions o alternatives al programa que estimen pertinents.
  
Cosa que es fa pública perquè se'n prenga coneixement general.